În 2008, Sparks a sprijinit campania Do Something 101 filmând un anunț de interes public în legătură cu achiziționarea de rechizite. Ea a continuat să susțină campania, participând ca voluntară la evenimentul ținut de Do Something la Staples Center în Los Angeles. Tot în 2008, Jordin Sparks și fratele său au inițiat campania „I’m M.A.D. Are You?”, care cultivă spiritul de susținere al comunității și voluntariatul în rândul tinerilor campaign. Campania a reușit să strângă până în prezent peste 500.000$. Pe 20 mai 2009, Sparks a devenit susținătoare a campaniei Got Milk?, care încuraja consumul de lapte de vacă. Pe 17 septembrie 2009, Sparks a luat parte la concertul VH1 Divas, care venea în sprijinul Fundației Save The Music. Concertul s-a ținut la Academia de Muzică Brooklyn din New York unde Jordin a interpretat al doilea single de pe albumul Battlefield, S.O.S. (Let the Music Play), precum și piesa „A Broken Wing” cu Martina McBride. În februarie 2010, Sparks a fost unul din artiștii care au contribuit la „We Are the World 25 for Haiti”, un cântec caritabil dedicat victimelor cutremurului din Haiti din 2010. Jordin a colaborat cu creatorul și designerul de modă Tim Foster de la Pennyroyal Silver, pentru a crea un colier care să reprezinte compania. Încasările au fost donate unui fond care sprijinea unitățile medicale din Haiti.